กระบะ-บิ๊กไบค์ ซิ่งนรก พลาดท่าชนรถมางานศพ 8 คันรวด สาหัส 3 ราย
อุบัติเหตุที่เมืองคอน รถกระบะ-บิ๊กไบค์ ซิ่งประลองความเร็ว สุดท้ายเป็นรถกระบะพลาดท่าพุ่งชนรถมางานศพที่จอดริมถนน พังยับ 8 คันรวด ในจำนวนนี้มีรถเก๋งถูกไฟไหม้วอดทั้งคัน ทำให้รถเสียหายหมดทั้ง 9 คัน ชาวบ้านสาหัสอีก 3 คน,เมื่อเวลา 19.00 น. วันที่ 12 ต.ค.62 พ.ต.ท.อดุลย์ ชูเสน สว.(สอบสวน) สภ.ชะเมา อ.เมืองนครศรีธรรมราช ได้รับแจ้งว่า มีเหตุรถกระบะเสียหลักชนรถยนต์ที่จอดริมถนน เสียหายรวม 9 คันรวด และเกิดไฟไหม้รถยนต์ในที่เกิดเหตุจำนวน 1 คัน ที่บริเวณริมถนนสายนครศรีธรรมราช-สงขลา หน้างานศพบ้านเลขที่ 444/1 หมู่ 6 ต.ท่าเรือ อ.เมืองนครศรีธรรมราช ซึ่งอยู่ฝั่งตรงข้ามกับ สภ.ชะเมา โดยมีผู้บาดเจ็บหลายรายในที่เกิดเหตุ หลังรับแจ้งแล้วจึงพร้อมด้วยเจ้าหน้าที่หน่วยกู้ภัยใต้เต็กตึ๊ง และเจ้าหน้าที่ที่เกี่ยวข้องไปที่เกิดเหตุเพื่อร่วมกันสอบสวนและตรวจสอบที่เกิดเหตุ ท่ามกลางความแตกตื่นตกใจของแขกที่ไปร่วมงานศพดังกล่าว,เมื่อไปถึงที่เกิดเหตุที่บริเวณริมถนนหน้างานศพ พบเพลิงกำลังลุกไหม้รถยนต์เก๋ง ยี่ห้อเชฟโรเลต สีบรอนซ์เงิน ทะเบียน กน 1521 นครศรีธรรมราช จนไฟไหม้ลุกโชนวอดทั้งคันอย่างรวดเร็ว ซึ่งเจ้าหน้าที่ใช้รถดับเพลิงเข้าทำการฉีดสกัดรถเก๋งคันดังกล่าวจนเพลิงสงบลงในเวลาต่อมา,ในที่เกิดเหตุยังพบรถยนต์ที่จอดริมถนนบริเวณหน้างานศพอีกจำนวน 8 คัน โดยพบว่ารถยนต์เก๋งถูกชนเสียหาย 3 คัน และรถยนต์กระบะ 5 คัน ซึ่งสภาพรถแต่ละคันได้รับความเสียหายกระจัดกระจายเกลื่อนถนน เป็นระยะทางประมาณ 100 เมตร ในจำนวน 9 คัน มีรถยนต์ที่เสียหายอย่างหนัก 2 คัน คือรถยนต์เก๋ง ยี่ห้อโตโยต้า สีน้ำเงิน ไม่ทราบหมายทะเบียน เนื่องจากป้ายทะเบียนหลุดกระเด็นหายไป และและรถยนต์เก๋ง ยี่ห้อเชฟโรเลต สีบรอนซ์เงิน ที่ถูกไฟไหม้,นอกจากนี้ยังพบว่ามีผู้บาดเจ็บสาหัสจำนวน 3 ราย ซึ่งเจ้าหน้าที่มูลนิธิใต้เต็กตึ๊งรีบนำส่ง รพ.มหาราชนครศรีธรรมราช ก่อนหน้านี้แล้ว เบื้องต้นยังไม่ทราบชื่อและข้อมูลว่าใครโดยสารมากับรถคันไหน,จากการสอบสวนเบื้องต้นทราบว่า ก่อนเกิดเหตุขณะที่บริเวณริมถนนสายดังกล่าวได้มีแขกจำนวนมากขับรถยนต์เก๋งและรถกระบะจำนวนหลายคันเดินทางมาร่วมงานบำเพ็ญกุศลศพของ นางผ่องศรี ไชยแก้ว อายุ 94 ปี ที่บ้านเลขที่ 444/1 หมู่ 6 ต.ท่าเรือ อ.เมือง จ.นครศรีธรรมราช โดยได้จอดรถไหล่ทางริมถนนหน้างานศพเป็นแถวยาวเหยียดนับกิโลเมตร,ก่อนเกิดเหตุขณะที่พระกำลังจะเริ่มสวดบำเพ็ญกุศลศพ ได้มีรถยนต์กระบะ ยี่ห้อมิตซูบิชิ สีดำ ทะเบียน กม 2186 สงขลา ขับมุ่งหน้าไปทาง จ.สงขลา แข่งทำความเร็วกับรถจักรยานยนต์บิ๊กไบค์คันหนึ่ง มาตามถนนสายดังกล่าว ปรากฏว่าเมื่อถึงที่เกิดเหตุหน้างานศพ คนขับรถจักรยานยนต์บิ๊กไบค์ได้ตัดสินใจชะลอความเร็ว เนื่องจากมีรถยนต์เก๋งยี่ห้อโตโยต้า สีน้ำเงิน จอดชะลอความเร็วริมถนนเพื่อส่งแขกมาร่วมงานศพ แต่รถยนต์กระบะมิตซูบิชิ สีดำ ซึ่งวิ่งมาด้วยความเร็วสูงได้เสียหลักพุ่งชนท้ายรถยนต์เก๋งสีน้ำเงิน และยังเสียหลักไปพุ่งชนรถยนต์ที่จอดริมถนนอีก 7 คัน รวมรถยนต์เก๋งยี่ห้อเชฟโรเลตที่เกิดเพลิงลุกไหม้วอดทั้งคันดังกล่าว ก่อนที่รถยนต์กระบะมิตซูบิชิสีดำจะเสียหลักไปชนฟุตปาทหน้าบ้านของชาวบ้านริมถนนจนสิ้นฤทธิ์ ท่ามกลางความแตกตื่นตกใจของแขกที่ไปร่วมงานศพนับร้อยคนกับเหตุการณ์ที่เกิดขึ้น,อย่างไรก็ตาม ในเบื้องต้นยังไม่ทราบว่าใครเป็นคนขับรถยนต์กระบะมิตซูบิชิ สีดำ และยังไม่ทราบว่าผู้บาดเจ็บทั้ง 3 ราย เป็นใคร นั่งมากับรถคันไหน ซึ่งเจ้าหน้าที่ตำรวจจะได้ทำการสอบสวนและตรวจสอบหาสาเหตุอุบัติเหตุที่แท้จริงครั้งนี้ต่อไป.
อุบัติเหตุที่เมืองคอน รถกระบะ-บิ๊กไบค์ ซิ่งประลองความเร็ว สุดท้ายเป็นรถกระบะพลาดท่าพุ่งชนรถมางานศพที่จอดริมถนนพังยับ 8คันรวด ในจำนวนนี้มีรถเก๋งถูกไฟไหม้วอดทั้งคันทำให้รถเสียหายหมดทั้ง 9คัน
กระบะ,บิ๊กไบค์,ซิ่งนรก,ชน 8 คันรวด,ชนรถมางานศพ,ข่าวทั่วไป